Entendre les dimensions del desenvolupament sostenible.
Amb l'aprovació de l'Agenda 2030 i els seus 17 objectius,
la comunitat mundial ha reafirmat
el seu compromís amb el desenvolupament sostenible
garantint un creixement econòmic sostenible i inclusiu,
inclusió social i protecció del medi ambient,
i fer-ho en cooperació i pau.
L'Agenda 2030 és universal, transformativa i basada en drets.
És un ambiciós pla d'acció per als països, el sistema de l'ONU,
i tots els altres agents de creixement.
L'Agenda ens inspira a pensar amb creativitat
sobre els reptes actuals de la sostenibilitat,
per desenvolupar les aliances adequades i realitzar les accions correctes.
Al centre de l'Agenda figuren cinc components crítics:
persones, prosperitat, pau, cooperació i planeta.
Aquests, al seu torn, fixen els 17 Objetius de Desenvolupament Sostenible
i són aplicables a tots els països.
L'Agenda 2030 i els ODS no són simples elements d'una llista.
Representen una estratègia integral per a entendre i resoldre problemes,
portant-nos a formular les preguntes adients en el moment oportú.
Per aconseguir-ho, hem de considerar alguns reptes
per a descobrir com es relacionen entre ells i el seu impacte mutu.
Trobar aquestes interdependències
ens ajudarà a abordar les arrels dels problemes
i a crear solucions a llarg termini.
Per tant, com funciona això?
El desenvolupament sostenible normalment es considera segons 3 elements clau:
creixement econòmic, inclusió social i protecció ambiental.
Però cal no oblidar que aquests no són només categories o peces.
Estan interrelacionats i tenen aspectes en comú.
Per exemple, un problema de salut com la tuberculosi
no està determinat únicament per un estil de vida no saludable.
Podria dependre també d'altres factors,
com la pobresa o la qualitat de l'aire.
Per a desenvolupar millor aquesta estratègia,
dues dimensions crítiques que impulsaran l'Agenda 2030
han estat adoptades pels països membres:
cooperació i pau.
La cooperació reforça les capacitats dels involucrats per a treballar plegats.
Pau, justícia i institucions sòlides
són essencials per a millorar les tres àrees principals.
La veritable sostenibilitat es troba al centre
i seria important considerar cadascú dels ODS
segons aquestes cinc dimensions.
Per descomptat, no podem considerar cada angle possible
d'un únic repte.
Per això, és crucial crear associacions
per a compartir coneixement i experiència
i descobrir com podem afrontar els reptes conjuntament.
Per a això calen noves formes de treballar plegats
basades en la cocreació.
La cooperació nacional és fonamental per a afrontar els reptes correctament.
Moltes organitzacions i agents tenen un rol important a jugar.
La seva participació garanteix un compromís a llarg termini
i que no s'oblida ningú.
La universalitat de l'Agenda 2030 requereix que considerem el planeta com una unitat.
Tots els països i comunitats tenen problemes a resoldre,
i tots comparteixen la responsabilitat i el deure
d'abordar els reptes que afrontem col·lectivament.
Per a avançar, cal desenvolupar les capacitats adients per a l'Agenda 2030.
Cal invertir en un aprenentatge sòlid per a poder defendre el canvi,
promoure accions per a la implementació, avaluar progressos,
i identificar i capacitar nous socis que donin suport a l'Agenda 2030.
Cal obrir el camí cap a la visió d'un món millor
en el nostre temps,
perquè si fem les preguntes adequades i busquem les respostes correctes
i només si assumim seriosament la nostra responsabilitat,
podrem aconseguir una agenda realment transformadora,
sense oblidar ningú.
Traduït al català per María José Galdón